На основу члана 58. став 1. тачка 8. Статута општине Инђија – пречишћен текст (“Службени лист општине Инђија“ бр. 9/13) и члана 8. став 1. Правилника о коришћењу службених возила („Службени лист општине Инђија“, број 16/2016 ) ,

 Општинско веће опптине Инђија на седници одржаној дана 13.фебруара 2017. године, донело је

**О Д Л У К У**

**I**

 Путничко возило марке „ЗАСТАВА 10“ регистарске ознаке IN007-GJ, власништво Општинске управе општине Инђија, даје се на привремено коришћење Aгенцији за рурални развој општине Инђија д.о.о. и Агенцији за економски развој општине Инђија д.о.о. и то на период од годину дана од дана потписивања Записника о примопредаји возила.

**II**

Овлашћује сеПредседник општине да закључи Уговор о давању на привремено коришћење службеног возила из тачке Iове Одлуке, којим ће се уредити међусобна права и обавезе.

Oвлашћује се начелник Општинске управе општине Инђија да, након закључења Уговора о давању на коришћење службеног возила, потпише Записник о примопредаји возила из тачке Iове Одлуке.

**III**

Oву Одлуку објавити у „Службеном листу општине Инђија“.

**ОПШТИНСКО ВЕЋЕ**

**ОПШТИНЕ ИНЂИЈА**

**Број:410-15/2017-III-1 Председник,**

**Дана:13.фебруара 2017.године**

 **И н ђ и ј а Владимир Гак**

**OБРАЗЛОЖЕЊЕ**

Агенција за рурални развој општине Инђија д.о.о. и Агенција за економски развој општине Инђија д.о.о. обратиле су се захтевима бр. 410-15/2017, односно 410-16/2015 од 07.02.2017. године Општинском већу општине Инђија, са молбом да им се продужи коришћење возила које су и до сада користили, а све у циљу ефикаснијег обављања њихове редовне делатности.

 Чланом 58. став 1. тачка 8. Статута општине Инђија - пречишћен текст (“Службени лист општине Инђија“ бр. 9/13), регулисано је да Општинско веће одлучује о прибављању и располагању превозних средстава и опреме веће вредности за потребе органа и организација. Правилником о коришћењу службених возила („Службени лист општине Инђија“ број 16/2016), чланом 8.став 1. уређено је да ради обављања службених послова и задатака, а на основу одлуке Општинског већа, возило се може дати на коришћење јавном предузећу, установи, организацији и привредном друштву чији је оснивач општина, на период не дужи од једне године.

 Имајући у виду напред наведено, предлаже се Општинском већу општине Инђија да донесе Одлуку, којом се даје на привремено коришћење путничко возило Aгенцији за рурални развој општине Инђија д.о.о. и Агенцији за економски развој општине Инђија д.о.о., у тексту како је дато у материјалу.

ОПШТИНСКА УПРАВА

ОДЕЉЕЊЕ ЗА ОПШТУ УПРАВУ И ЗАЈЕДНИЧКЕ ПОСЛОВЕ